ร้านถอดรองเท้า เป็นร้านที่มีชื่อในระนอง ร้านอยู่ในถนนเรืองราษฏร์ อยู่เลยจากเมืองมาไม่ไกล ร้านอยู่ด้านในด้านหน้าเป็นตึกแถว แต่ด้านในมีที่ว่างให้ตั้งโต๊ะอยู่ 8 โต๊ะได้ ร้านเสียอย่างเดียวคือมีแมลงวันเยอะมากเลย ต้องกินไปปัดไป เมนูแรก อร่อยมากคือ ปลาทรายทอดขมิ้น ทานได้ทั้งตัวเลย กินหอม แนะนำเลย 130 บาท เมนูต่อมา แพงแบบน่าตกใจคือ กุ้งผัดสะตอเป็นกุ้งทะเล มากุ้งตัวไม่ใหญ่แต่ได้หลายตัว 350 บาท แพงไปมากเลย เมนูที่ต้องสั่งเป็นผัดใบเหลียง 80 บาท ร้านนี้มีทั้งใบเหลียงกับวุ้นเส้นด้วย สำหรับอย่างสุดท้ายเป็นแกงส้มปลากุเลา 230 บาท อร่อยดี ได้ปลาเยอะดี สำหรับสี่คน 965 บาท